ПРОТОКОЛ № 38
от заседанието на Комисия по правни и институционални въпроси 
към Пленума на Висшия съдебен съвет, проведено на 14 ноември 2016 г.

Днес, 14 ноември 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА - отсъства
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Владимира Георгиева – главен експерт „връзки с обществеността“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от главния секретар на ВСС относно проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения.

Д Н Е В Е Н   Р Е Д: 

I. ПУБЛИЧНА КОМУНИКАЦИЯ:

1. ОТНОСНО: Доклад за информационна кампания за популяризиране на експерименталното електронно дистанционно гласуване сред магистратите и обществото.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение  доклада за информационната кампания за популяризиране на експерименталното електронно дистанционно гласуване сред магистратите и обществото.
1.2. Възлага на експертите от дирекция „ПКП” изпълнението на дейностите в информационната кампания във връзка с организирането и провеждането на експерименталното електронно дистанционно гласуване за избор на членове на ВСС.

II. МЕЖДУНАРОДНА ДЕЙНОСТ:

2. ОТНОСНО: Протокол от първата съвместна среща на проектния екип на Европейската мрежа на съдебните съвети (ЕМСС) по Проект 1 „Независимост и отчетност & качество на правосъдието-продължение“, проведена в периода 26-27 септември 2016 г. в гр. Рим, Италия и окончателен вариант на проектен фиш по Проект 1 на ЕМСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение протокола от първата съвместна среща на проектния екип на ЕМСС по Проект 1 „Независимост и отчетност & качество на правосъдието – продължение“, проведена в периода 26-27 септември 2016 г., в гр. Рим, Италия и окончателен вариант на проектен фиш по Проект 1 на ЕМСС.
2.2. Възлага на дирекция „Информационни технологии и съдебна статистика“ на АВСС да публикува проектния фиш по Проект 1 „Независимост и отчетност & качество на правосъдието – продължение“ на интернет страницата на ВСС в следния раздел: Проекти на Европейската мрежа на съдебните съвети 2016-2017 / „Независимост и отчетност & качество на правосъдието – продължение“.

3. ОТНОСНО: Писмо от Националния институт на правосъдието за провеждане на краткосрочни и дългосрочни стажове по Програма за обмен 2017 на Европейската мрежа за съдебно обучение.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение писмото от Националния институт на правосъдието за провеждане на краткосрочни и дългосрочни стажове по Програма за обмен 2017 на Европейската мрежа за съдебно обучение.
3.1. Писмото от НИП да се предостави на всички членове на Висшия съдебен съвет, за сведение.

4. ОТНОСНО: Фактура за членски внос на Висшия съдебен съвет на Република България в Европейската мрежа на съдебните съвети за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема за сведение фактурата за членски внос на Висшия съдебен съвет на Република България в Европейската мрежа на съдебните съвети за 2017 г.
4.2. Изпраща преписката на Комисия „Бюджет и финанси“, по компетентност.

III. ПРАВНИ ВЪПРОСИ

5. ОТНОСНО: Писмо от Министерство на правосъдието относно проект на Правилник за прилагане на Закона за подпомагане и финансова компенсация на пострадали от престъпления.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Предлага на Пленума на Висшия съдебен съвет да СЪГЛАСУВА проекта на Правилник за прилагане на Закона за подпомагане и финансова компенсация на пострадали от престъпления.
5.2. Внася предложението за разглеждане на заседание на Пленума на Висшия съдебен съвет, насрочено за 17.11.2016 г.

6. ОТНОСНО: Проект на Наредба за единните държавни изисквания за придобиване на висше образование по специалността „Право“ и професионална квалификация „юрист“, за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
6.1. Предлага на Пленума на Висшия съдебен съвет да ИЗРАЗИ положително становище по проекта на Наредба за единните държавни изисквания за придобиване на висше образование по специалността „Право“ и професионална квалификация „юрист“, със забележки.
6.2. Внася предложението за разглеждане на заседание на Пленума на Висшия съдебен съвет, насрочено за 24.11.2016 г.

7. ОТНОСНО: Писмо от Екатерина Николова – съдия в Районен съд гр. Благоевград относно даване на указания и тълкуване на Правилата за определяне и изплащане на средства да допълнително трудово възнаграждение. /отложена от заседание на 07.11.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Текстът на чл. 5, ал. 2 от Правилата за определяне и изплащане на средства за допълнителни трудови възнаграждения, в конкретния случай, следва да се тълкува съобразно мотивите и задължителните указания на влязлото в сила съдебно решение № 1165 от 04.02.2016 г. по адм. дело №5537/2015 г. В този смисъл допълнителното трудово възнаграждение има характер на обезщетение, което следва да бъде заявено пред Висшия съдебен съвет за изплащане през съответната бюджетна година, а при липса на средства – да се предвидят през следващата.
7.2. Решението по т. 7 да се изпрати на председателя на Районен съд гр. Благоевград и на Екатерина Николова – съдия в Районен съд гр. Благоевград.
 
8. ОТНОСНО: Писмо от Бойко Атанасов – изпълнителен директор на НАП относно организация на процеса по връчване на разпореждания за прекратяване на изпълнително производство, издадени от публичен изпълнител.
- Писмо от Бойко Атанасов – изпълнителен директор на НАП относно Инструкцията за осъществяване на взаимодействието между Агенцията за държавни вземания (АДВ), органите на съдебната власт и органите на Министерство на вътрешните работи.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Приема за запознаване писмото от Бойко Атанасов – изпълнителен директор на НАП относно организация на процеса по връчване на разпореждания за прекратяване на изпълнително производство, издадени от публичен изпълнител.
8.2. Приема за сведение писмото от Бойко Атанасов – изпълнителен директор на НАП относно Инструкцията за осъществяване на взаимодействието между Агенцията за държавни вземания (АДВ), органите на съдебната власт и органите на Министерство на вътрешните работи.

9. ОТНОСНО: Искане от Владимир Пензов – зам. председател на Районен съд гр. Благоевград за становище по приложение на разпоредбите на чл. 194б, ал. 4 във вр. с чл. 187 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. При висящо административно дело, компетентен да реши поставения въпрос е Върховният административен съд.

10. ОТНОСНО: Писмо от Инспектората към Висшия съдебен съвет относно определяне на участници в работната група за изготвяне проект на Методика за оценяване на членове на ВСС и на инспектори в ИВСС.
	
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Приема за запознаване писмото от Инспектората към Висшия съдебен съвет относно определяне на участници в работната група за изготвяне проект на Методика за оценяване на членове на ВСС и на инспектори в ИВСС.
10.2. Изпраща писмото от ИВСС на г-жа Незабравка Стоева – координатор на работната група за изготвяне на проект на Методика за оценяване на членове на Висшия съдебен и на инспектори в Инспектората към Висшия съдебен съвет.

11. ОТНОСНО: Писмо от главния секретар на ВСС относно организацията по провеждане на избор на членове на Висшия съдебен съвет от съдии, прокурори и следователи.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
11.1. Предлага на Пленума на ВСС да ИЗМЕНИ И ДОПЪЛНИ Правилата за избор на членове на Висшия съдебен съвет от съдиите, прокурорите и следователите, както следва:
Към чл. 42 се създават нови алинеи 2 и 3 със следния текст: 
„чл. 42, ал.2. Бюлетините се подреждат и запечатват в избирателните кутии от избирателната секция веднага след изготвяне на протокола по чл. 29н, ал. 2 от ЗСВ и предаването му на избирателната комисия. В този случай избирателните кутии следва да останат запечатани до влизане в сила на решението, с което избирателната комисия се произнася за резултата от избора. 
чл.43, ал.3. В случай на повторно гласуване по чл. 29л, ал. 4 от ЗСВ е необходимо да се подсигури нов комплект избирателни кутии.“
11.2. Внася предложението за разглеждане в заседание на Пленума на Висшия съдебен съвет, насрочено за 24.11.2016 г.
11.3. Указва на главния секретар на ВСС да съобрази подсигуряването на избирателни кутии с необходимостта тези кутии да стоят запечатани до влизане в сила на решението, с което избирателната комисия се произнася за резултата от избора, съгласно чл. 29н, ал. 7 от ЗСВ.
12. ОТНОСНО: Решение на Комисия „Бюджет и финанси“ относно писмо от председателя на Софийски градски съд във връзка с молба от Анна Николова Добринова за възстановяване на внесени суми по НОХД № 338/2012 г. по описа на СГС, НО, 30 състав.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Да се изпрати писмо до Комисията за отнемане на незаконно придобито имущество със запитване, във връзка с НОХД 338/2012 г. по описа на СГС, НО, 30 състав с подсъдима Моника Александрова Добринова, има ли предприети мерки по Закона за отнемане в полза на държавата на незаконно придобито имущество.
12.2. Да се изпрати писмо до Националната агенция за приходите, във връзка с НОХД 338/2012 г. по описа на СГС, НО, 30 състав с подсъдима Моника Добринова, има ли наличен влязъл в сила данъчно - ревизионен акт срещу Моника Александрова Добринова, ако има такъв, за каква сума.

13. ОТНОСНО: Решение на Комисия „Професионална етика“ към ПК на ВСС относно сигнал от Любомир Василев – съдия в Софийски градски съд.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Приема за сведение сигнала от Любомир Василев – съдия в Софийски градски съд.

ДОПЪЛНИТЕЛНИ ТОЧКИ:
14. ОТНОСНО: Писмо от главния секретар на ВСС относно проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Приема за запознаване проект на Вътрешни правила за подготовка на материалите за заседанията на Колегиите и на Пленума на Висшия съдебен съвет и изпълнение на взетите решения.

15. ОТНОСНО: Обсъждане на предложениe от Съюза на юристите в България и „Апис Европа“ АД, както и условията за участие в предстоящия конкурс по програма „Правосъдие“ на Европейския съюз и внедряване на Европейския индикатор за съдебна практика ECLI в българската съдебна практика.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Възлага на Мария Зафирова – началник отдел „Европейски и международни програми и проекти" да подготви отговор до комисията възможно ли е Висшият съдебен съвет да даде подкрепа на повече от един участник в конкурса по програма „Правосъдие“ на Европейския съюз и внедряване на Европейския индикатор за съдебна практика ECLI в българската съдебна практика, в срок до 21.11.2016 г.
15.2. Решението по т. 15 да се изпрати на Мария Зафирова – началник отдел „Европейски и международни програми и проекти", за изпълнение.

ПРЕДСЕДАТЕЛ
НА КОМИСИЯТА:		   /П/  
                     ЮЛИАНА КОЛЕВА